kardosdrur/scandi-wiki huggingface dataset:
Oban Star Racers

Oban star racers er en fransk-japansk tegnefilmserie der handler om pigen Eva Wei (Molly) som vokser op på en kostskole, fordi hendes far Don Wei ikke har tid til hende efter at hendes mor døde i et racerløb.

Serien kørte tidligere på Jetix, som nu er kendt som Disney XD

Da Eva fylder 15 år stikker hun af fra kostskolen, for at opsøge sin far Don Wei, som hun ikke har hørt fra i 10 år. Da hun finder sin far, kan han ikke huske hende og hun bilder ham ind, at hun hedder Molly og er mekaniker, så hun bliver ansat hos ham.
Samme dag kommer præsidenten forbi for at tale med Don Wei. Præsidenten overtaler Don Wei til at samle det perfekte racer hold, der kan vinde det universelle løb på Oban.
Don Wei får samlet et hold bestående af Rick, der styrer, Jordan som sidder ved kanonerne plus to mekanikere. 
Molly vil med, og hun følger efter holdet til rumskibet som skal føre dem til Oban.
Da de når frem til Oban, bliver Don Wei meget vred, da han opdager Molly i lasten.
Rick bliver skadet i første løb, og det giver Molly muligheden for at komme med på holdet.
Følg med Molly på hendes forrygende eventyr, hvordan hun får nye venner, og om hendes far finder ud af at hun er hans datter.

Personer 
 Eva/Molly er en meget egenrådig pige, som elsker at race. Da hun stikker af fra kostskolen vækker hun meget opmærksomhed. Hun er meget hidsig og finder sig ikke i noget! 
Da hun overtager Rick´s plads på holdet, gør hun hvad der passer hende og lytter ikke til sin far. 
Hendes far efterlod hende på en kostskole som helt lille efter at hendes mor døde i et racerløb. Molly tror, at det var Spirit, som hendes mor kørte imod, der var skyld i morens død. Men da hun kører imod ham i Oban finder hun ud af at det ikke er ham.
Enten er hendes mor kørt galt på grund af en olielæk, eller også har en ond mand kaldet Canaletto med magi fået motoren til at sprænge i luften. Canaletto, som er en form for rumvæsen, er også skyld i Rick Thunderbolts ulykke. 
 Rick
 Jordan

Eksterne henvisninger 
 Officiel fanside (på engelsk)

Animerede tv-serier
Bombardier Transportation Denmark

Bombardier Transportation Denmark A/S er en dansk afdeling af den canadiske multinationale koncern Bombardier. Den har ca. 275 medarbejdere fordelt mellem Rail Control Solutions divisionen i København og Services divisionen i Randers.

Virksomheden blev etableret på Hvidemøllevej i Randers i 1861 af det britiske konsortium Peto, Brassey and Betts under navnet Hvide Mølle. 
I 1896 flyttede virksomheden til Toldbodgade 39. Hvide Mølle producerede passager- og godsvogne til jernbanenettet i Nørrejylland. I 1876 blev virksomheden et aktieselskab og ændrede navn til Scandia A/S. Thomas B. Thrige overtog fabrikken i 1934.

Togfabrikken fik navnet ABB Scandia i forbindelse med en økonomisk rekonstruktion i slutningen af 1980'erne, hvor fabrikken arbejdede ihærdigt på at færdiggøre DSBs IC3-tog. Dette navn blev senere ændret til ADtranz, da ABB og Daimler samlede alle deres jernbaneaktiviteter i et fælles datterselskab. I 2001 blev ADtranz solgt til Bombardier.

Bombardier har ikke haft nogen større levering i et par årtier, så i oktober 2015 satte de fabrikkens grund til salg

Tidslinje 
 Hvide Mølle 1859 – 1870
 Randers Jernbanevogn Fabrik 1869 – 1876
 Scandia A/S 1876 – 1988
 ABB Scandia A/S 1988 – 1996
 ADtranz 1996 – 2001
 Bombardier Transportation Denmark A/S 2001 -

Noter 

Køretøjsproducenter i Danmark
Etableret i 1861
Virksomheder i Randers
 
Bygninger, konstruktioner og anlæg i Randers
Togproducenter
Ophørt i 2001
Danmarks fodboldlandskampe 2006

Fodbold i 2006
Fodboldlandskampe 2006
Alarm

Alarm har flere betydninger:
 Alarm (film) − en dansk film fra 1938
 Røgalarm
 Alarmanlæg
 Bilalarm
 Babyalarm
Steven Hooker

Steven Hooker (født 16. juli 1982 i Melbourne) er en australsk tidligere atletikudøver (stangspringer) og olympisk guldvinder.

Hooker deltog første gang ved de olympiske lege i 2004 i Athen, hvor han sprang 5,30 m, hvilket gav en delt 28. plads.

Bedre gik det fire år senere i Beijing. Her kvalificerede han sig til finalen med et spring på 5,65 m, og her klarede han først 5,60, hvorpå han forsøgte sig på 5,80 m. Her var kun tre andre springere tilbage, og amerikaneren Derek Miles og russeren Dmitrij Starodubtsev klarede ikke denne højde, mens Hooker kom over i tredje forsøg. Derpå stod kampen om guldet mellem ham og russeren Jevgenij Lukjanenko. Begge klarede 5,85 m i tredje forsøg, men Lukjanenko kom ikke over 5,90 m, hvilket Hooker gjorde i tredje forsøg. Han sluttede af med at forsøge sig på 5,96 m, hvilket han endnu engang klarede i tredje forsøg. Dermed vandt han guld og satte samtidig ny olympisk rekord.

Han deltog en sidste gang ved OL 2012 i London. Her kvalificerede han sig til finalen med et spring på 5,50 m, men her kom han ikke over overliggeren i noget forsøg.

Blandt hans andre store resultater var et VM-guld 2009, hvor han sprang 5,90 m, og VM-guld indendørs 2010 med 6,01 m.

Referencer

Eksterne henvisninger 
 Info

Stangspringere fra Australien
Personer fra Melbourne
Deltagere for Australien ved sommer-OL 2004
Deltagere for Australien ved sommer-OL 2008
Deltagere for Australien ved sommer-OL 2012
Olympiske mestre fra Australien
Nesta Carter

Nesta Carter (født 10. november 1985) er en jamaicansk atletikudøver (sprinter), der vandt guld på 4 x 100 meter-distancen ved OL i Beijing 2008 som en del af det jamaicanske hold. Holdet, der udover Carter også bestod af Michael Frater, Usain Bolt og Asafa Powell, satte verdensrekord i tiden 37.10 sekunder. 

Carter var også en del af holdet der vandt sølv på samme distance ved VM i Osaka i 2007.

Eksterne henvisninger 

 

Sprintere fra Jamaica
Olympiske mestre fra Jamaica 
Medaljevindere ved sommer-OL 2008
Atleter ved sommer-OL 2008
Atleter ved sommer-OL 2012
Michael Frater

Michael Frater (født 6. oktober 1982 i Manchester, Jamaica) er en jamaicansk atletikudøver (sprinter), der vandt guld på 4 x 100 meter-distancen ved OL i Beijing 2008 som en del af det jamaicanske hold. Holdet, der udover Frater også bestod af Nesta Carter, Usain Bolt og Asafa Powell vandt løbet i verdensrekordtiden 37.10 sekunder. 

Frater vandt desuden sølv i 100 meter ved VM i Helsingfors i 2005.

Eksterne henvisninger 

 Info
  

Sprintere fra Jamaica
Olympiske mestre fra Jamaica 
Medaljevindere ved sommer-OL 2012 
Atleter ved sommer-OL 2004
Atleter ved sommer-OL 2008
Atleter ved sommer-OL 2012
Wilfred Bungei

Wilfred Bungei (født 24. juli 1980 i Kabirisang, Kenya) er en kenyansk atletikudøver (mellemdistanceløber), der vandt guld på 800 meter ved OL i Beijing 2008 og sølv på samme distance ved VM i Edmonton i 2001.

Bungei er halvfætter til den kenyanskfødte dansker Wilson Kipketer.

Eksterne henvisninger 

 Info

Mellemdistanceløbere fra Kenya
Ismail Ahmed Ismail

Ismail Ahmed Ismail (født 10. december 1984 i Khartoum, Sudan) er en sudansk atletikudøver (mellemdistanceløber), der vandt sølv på 800 meter ved OL i Beijing 2008, hvor han kun blev besejret af Wilfred Bungei fra Kenya. Han blev dermed den første sudanske medaljevinder nogensinde ved et OL.

Eksterne henvisninger 

Atleter fra Sudan
Serhij Bubka

Serhij Nazarovytj Bubka ( ; født 4. december 1963 i Lugansk, Sovjetunionen) er en pensioneret ukrainsk atletikudøver (stangspringer), der med én OL- én EM- og seks VM-guldmedaljer samt hele 35 verdensrekorder i stangspring regnes som verdens bedste stangspringer gennem tiden. Han er også flere gange blevet kåret til verdens bedste atletikudøver nogensinde.

Bubka vandt som repræsentant for Sovjetunionen guld ved OL i Seoul 1988, ved VM i 1983, 1987 og 1991, samt ved EM i 1986. Som repræsentant for Ukraine vandt han efterfølgende guld ved tre verdensmesterskaber i træk, i 1993, 1995 og 1997.

Bubka nåede gennem sin karriere at slå verdensrekorden i stangspring intet mindre end 35 gange, og han var indtil d. 18. juni 2016 indehaver af verdensrekorden med et spring på 6,15 meter udendørs.

Eksterne henvisninger 

 Info
  

Stangspringere fra Ukraine
Atleter ved sommer-OL 1988
Atleter ved sommer-OL 1992
Atleter ved sommer-OL 1996
Atleter ved sommer-OL 2000
Olympiske mestre fra Sovjetunionen
Medaljevindere ved sommer-OL 1988
Troldbjerg Skov

Troldbjerg Skov er en privat skov, der ligger på det sydlige Sjælland ved byen Ørslev tæt på Vordingborg.

Skoven er i dag gennemskåret af motorvej E47/E55. Der er ikke passage mellem de to dele af skoven, hvor motorvejen skrærer igennem. De gamle stier ender derfor ved motorvejen.

Midt i skoven findes en jættestue og bakkerne Troldbjerg Rævebanke og Kamilahøj.

I udkanten af skoven findes en lille gård ved navn Troldbjerge.

Privatskove i Danmark
Skove i Vordingborg Kommune
Flavius Aëtius

Flavius Aëtius (født ca. 395, død 21. september 454) var en vestromersk hærfører under kejserne Honorius, Johannes og Valentinian III. Han huskes især for at have ledt de romerske og germanske styrker til sejr over Attila og hans hunniske krigere ved Slaget ved Chalons i 451. Aëtius var en af de mest fremtrædende skikkelser i årene før det Vestromerske Riges undergang og kaldes af og til for "den sidste romer". Hans søn var blevet forlovet med Valentinians datter, men alligevel nærede kejseren mistro til Aëtius' loyalitet og myrdede ham. Et halvt år senere blev Valentinian selv myrdet. 

Militærfolk fra Romerriget
Tone mapping

Tone Mapping er typisk en efterbehandling af HDR-fotos, der er skabt på basis af en serie eksponeringer af samme motiv inden for samme sekund – fagligt kaldt bracketing. Formålet er at komprimere et stort dynamisk farveområde sammen, således at mange flere toner kan ses på en skærm. Tone mapping og HDR er tekniker, der fx anvendes på kontrastfulde motiver – motiver med meget lys og dybe skygger i samme udsnit. Fx motiver med strand, sne, sol og brud i hvidt.

Fotografi
Tabaré Viudez

Tabaré Viudez (født 8 September 1989 i Montevideo) kaldet 'Chaio', er uruguayansk fodboldspiller, der spiller i Primera División Uruguaya hos Nacional.

Viudez har tidligere spillet for blandt andet Defensor Sporting, italienske AC Milan, argentinske River Plate og Kasımpaşa i Tyrkiet.

Eksterne henvisninger 

Fodboldspillere fra Uruguay
Fodboldspillere fra AC Milan
Skoleleder

En skoleleder eller skoleinspektør er den øverste myndighed på en skole, en stilling der svarer til en direktør i en virksomhed.

 
Titler
Malta i Eurovision Song Contest

Malta debuterede i Eurovision Song Contest i 1971, men trak sig ud efter 1972, hvor landet havde opnået to sidstepladser i træk. 

De vendte tilbage i 1975 for en kort bemærkning, men var herefter fraværende indtil 1991. Siden har de deltaget hvert år.

Repræsentant 
Nøgle

Pointstatistik 

NOTE:Der er ikke medregnet point fra semifinalerne.

12 point til og fra

Alle point givet til og fra (1971-2023)

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
Riga Zoo

Riga Zoo () er en byejet zoologisk have i Riga, Letland. Den ligger i Mežaparks, på den vestlige bred af Ķīšezerssøen. Riga Zoo huser omkring 3.000 dur fra af næsten 500 arter og besøges årligt af 250-300.000 gæster. Haven har et areal på 1,35 km² og har en tilknyttet have, "Cīruļi", i Liepājas distrikt, etableret i 1996.

Historie 
I 1908 blev et selskab dannet for at koordinere dannelsen af haven, og i april 1911 blev 0,164 km² land allokeret til dette formål. Haven blev åbnet for publikum den 14. oktober 1912; og husede 267 dyr fra 88 arter ved åbningen. Mange dyr blev doneret til haven; i 1914, modtog haven fx 538 dyr.

Under Første verdenskrig oplevede haven modgang og lukkede i august 1917; efter krigen blev en lejr for børn af lavindkomstfamilier etableret på stedet. Den 29. december 1932 blev et nyt selskab etableret som fornyede haven og den genåbnede den 24. september 1933 og husede 124 dyr fra 48 arter. I 1938 var antallet af arter forøget til 106.

Under 2. verdenskrig blev udviklingen i haven bremset, dyr og bygninger blev dog bevaret og den 9. november 1944 blev haven åbnet for publikum igen. Efter krigen oplevede haven kraftig vækst og blev anset for at være en af de bedste zoologiske haver i Sovjetunionen. I 1950 blev et akvarium bygget og i 1955 blev en tourguide service skabt. Bygning af nye tilholdssteder til dyrene fulgte dog ikke med væksten i haven nye steder som et flamingohus og en bjørnegrotte, blev dog bygget i 1980-1985. I 1987, husede haven 2.150 dyr fra 401 arter. I 1988 begyndte haven arbejdet på at reintroducere den europæiske træfrø i naturen. Som et resultat heraf kan arten nu findes i naturen i mange dele af Kurland.

Efter Letland genvandt sin frihed i 1991, oplevede haven på ny modgang da antallet af besøgende der tidliger lå mellem 250 og 300.000 gæster årligt blev reduceret til omkring 110.000. For at tiltrække gæster startede haven forskellige udviklingsprojekter og arbejdede med PR og i dag ligger antallet af gæster atter omkring 250-300.000 om året. I 1992, tilsluttede haven sig European Association of Zoos and Aquaria. I 1996 etablerede haven en tilkyttet have, "Cīruļi". Flere tilholdssteder til bygget i 1990'erne og 2000'erne. I 2002, blev yderligere 0,035 km² land tilføjet haven.

Se også 
 Čabulītis

Referencer 
 Riga Zoo Web site

Eksterne henvisninger 

 En i zoo (dārzs) —besøg til Riga Zoo

Dyreparker
Zoo
Luxembourg i Eurovision Song Contest

Luxembourg var en af de første lande som deltog i den første Eurovision i 1956. De deltog hvert år, med undtagelse i 1959, indtil 1993.

Luxembourg har vundet 5 gange i løbet af deres deltagelse. Landets første sejr var i 1961 med sangen "Nous Les Amoureux" af Jean-Claude Pascal. De tog også sejren hjem i 1965, 1972, 1973 og senest i 1983 med sangen "Si la vie est cadeau" af 	Corinne Hermès. 

Efter ikke at have deltaget siden 1993, meddelte Luxembourg, at de vender tilbage til konkurrencen i 2024 efter en pause på 30 år.

Repræsentant 
Nøgle

Pointstatistik

12 point til og fra

Alle point til og fra (1956-1993)

Vært

Kommentatorer og jurytalsmænd

Galleri

Referencer 

 
Lande i Eurovision Song Contest
Musik fra Luxembourg
Henrik von Scholten

Henrik von Scholten (3. november 1677 – 31. juli 1750) var en dansk general.

Henrik von Scholten var søn af general Jobst von Scholten af 1. ægteskab. Han blev født 3. november 1677, vistnok i Danmark.

Han blev 1695 fændrik ved prins Georgs Regiment, 1697 sekondløjtnant, 1700 premierløjtnant, 1701 kaptajn, 1704 forsat til Garden, 1710 major, 1712 oberstløjtnant, 1714 oberst for fynske nationale regiment, 1715 for prins Georgs, 1716 for fynske hvervede (til 1734), 1723 generalmajor, 1731 tillige drabanthauptmand (til 1740), 1734 chef for holstenske regiment (til 1736) og generalløjtnant, 1736 kommandant i Rendsborg, 1740 i København, 1742 virkelig general, 1749 chef for lollandske regiment, som han i forbindelse med kommandantskabet beholdt til sin død; ridder af Dannebrog 1729, af Elefanten 1749.

Scholten steg altså til de højeste poster og har vistnok i det hele været en dygtig og anset mand; men han hører ikke til dem, hvis navn i fremtrædende grad er knyttet til mindeværdige begivenheder i krig eller fred. Som ung tog han med de danske hjælpetropper 1701-14 del i den Spanske Arvefølgekrig og var med ved de berømteste slag og belejringer såsom slaget ved Blenheim 13. august 1704, han blev såret ved Malplaquet 1709, ligesom han senere tog del i den Store Nordiske Krigs sidste felttog i Pommern og Norge.
 
1734-36, under den polske Tronfølgekrig, var han atter kommanderet til udlandet med et dansk hjælpekorps, og da dettes chef, general Bernhard Joachim von Mørner, blev kaldt hjem, førte Scholten og generalløjtnant Friderich Ehrenfried Amthor korpset tilbage til Danmark.

1743 fik han overbefalingen over det korps, som blev mobiliseret på Sjælland, da Christian 6. i anledning af det svenske tronfølgespørgsmaal tænkte på at rykke ind i Sverige.

Fremdeles kan nævnes, at han har haft del i det bekendte Reglement für unsere geworbene und National-Infanterie, som Christian 6. lod udarbejde.

Scholten havde 13. august 1721 ægtet Louise Brockdorff (født 1700 d. 11. november 1744), datter af hofjægermester Gerhard Brockdorff til Ødstedgaard.

Han ejede Estrup og Skodborghus i Malt Herred.

Ekstern henvisning 
 Dansk biografisk lexikon, bind XV
 Stavtavle for slægten von Scholten

Generaler fra Danmark
Henrik von
Riddere af Dannebrog (1671-1808)
Personer i Dansk Biografisk Leksikon
Godsejere fra Danmark
Arena Riga

Arena Riga () er en indendørs sportsarena i Riga, Letland. Den bruges primært til ishockey, basketball og koncerter. Riga Arena kan huse 12.500 personer til sportsarrangementer og blev færdiggjort i 2006. Den blev bygget for at kunne bruges som den ene arena til VM i ishockey 2006, den anden var Skonto Arena.

Mange store internationale kunstnere har optrådt der, inklusiv: Rihanna, Pink, Kylie Minogue, Backstreet Boys, Björk, Seal, Avril Lavigne, Lenny Kravitz, Iron Maiden, Linkin Park, Muse, Sting og flere.

Siden 2008, har arenaen være hjemsted for Dinamo Riga, der spiller i Kontinental Hockey League.

Referencer

Eksterne henvisninger 

 Officiel hjemmeside

Bygninger, konstruktioner og anlæg i Riga
Idrætsanlæg i Letland
Mahiedine Mekhissi-Benabbad

Mahiedine Mekhissi-Benabbad (født 15. marts 1985 i Reims, Frankrig) er en fransk atletikudøver (forhindringsløber), der vandt sølv i 3000 meter forhindringsløb ved OL i Beijing 2008. Her blev han i et tæt opløb kun besejret af kenyaneren Brimin Kipruto.

Eksterne henvisninger 

Forhindringsløbere fra Frankrig
Atleter ved sommer-OL 2008 
Atleter ved sommer-OL 2012 
Atleter ved sommer-OL 2016 
Deltagere for Frankrig ved sommer-OL 2008 
Deltagere for Frankrig ved sommer-OL 2012 
Deltagere for Frankrig ved sommer-OL 2016 
Medaljevindere ved sommer-OL 2008
Medaljevindere ved sommer-OL 2012
Medaljevindere ved sommer-OL 2016
Olympiske sølvmedaljevindere fra Frankrig
Olympiske bronzemedaljevindere fra Frankrig
Yohann Diniz

Yohann Diniz (født 1. januar 1978 i Épernay, Frankrig) er en fransk atletikudøver (kapgænger), der vandt guld i 50 kilometer kapgang ved EM i Göteborg i 2006, og sølv på samme distance ved VM i Osaka i 2007.

Eksterne henvisninger 

 

Kapgængere fra Frankrig
Rock You Like a Hurricane

"Rock You Like A Hurricane" er en sang af det tyske rockband Scorpions. Den blev udgivet som single i forbindelse med udgivelsen af albummet Love at First Sting i 1984. 

Nummeret er på følgende cd'er: 
Love at First Sting (1984)
Hurricane2000 (2000)

Sangen var derudover med i Guitar Hero III.

Metalsange
Ladji Doucouré

Ladji Doucouré (født 28. marts 1983 i Juvisy-sur-Orge, Frankrig) er en fransk atletikudøver (sprinter/hækkeløber), der ved VM i Helsingfors i 2005 vandt guld i både 110 meter hækkeløb og i 4 x 100 meter stafet, som en del af det franske hold. I hækkeløbsfinalen besejrede han storfavoritten Liu Xiang fra Kina.

Ved OL i Beijing 2008 blev Doucouré nr. 4 i finalen i 110 meter hæk.

Eksterne henvisninger 

 Info

Hækkeløbere fra Frankrig
Sprintere fra Frankrig
Marc Raquil

Marc Raquil (født 2. april 1977 i Créteil, Frankrig) er en fransk atletikudøver (sprinter), der ved VM i 2003 på hjemmebane i Paris var en del af det franske stafethold, der vandt guld på 4 x 400 meter-distancen. Ved samme VM vandt han bronze i 400 meter-løbet.

Ved EM i Göteborg i 2006 vandt Raquil guld på både 400 meteren og 4 x 400 meter-stafetten som en del af det franske hold.

Eksterne henvisninger 

 Info

Sprintere fra Frankrig
Mehdi Baala

Mehdi Baala (født 17. august 1978 i Strasbourg, Frankrig) er en fransk atletikudøver (mellemdistanceløber), der vandt guld i 1500 meter ved EM i både 2002 og 2006. Ved VM på hjemmebane i Paris i 2003 vandt han desuden sølv på samme distance.

Ved OL i Beijing 2008 sluttede Baala på 4. pladsen og har dermed stadig sin første olympiske medalje til gode.

Eksterne henvisninger 

 Info

Mellemdistanceløbere fra Frankrig
Leslie Djhone

Leslie Djhone (født 18. marts 1981 i Abidjan, Elfenbenskysten) er en fransk atletikudøver (sprinter), der var en del af det franske stafethold, der vandt guld ved både VM i Helsingfors i 2005 og EM i Göteborg i 2006. Ved EM i Göteborg vandt han desuden bronze på 400 meter distancen.

Eksterne henvisninger 

Sprintere fra Frankrig
Stéphane Diagana

Stéphane Diagana (født 23. juli 1969 i Saint-Affrique, Frankrig) er en pensioneret fransk atletikudøver (sprinter/hækkeløber), der vandt guld i 400 meter hæk ved både VM i Athen 1997 og EM i München i 2002. På samme distance vandt han sølv ved VM i 1999 i Sevilla og bronze ved VM 1995 i Göteborg.

Diagana var desuden en del af det franske stafethold der på hjemmebane vandt guld i 4 x 400 meter ved VM i Paris i 2003.

Eksterne henvisninger 

 iaaf.org – Athletes

Hækkeløbere fra Frankrig
Sprintere fra Frankrig
Naman Keïta

Naman Keïta (født 9. april 1978 i Paris, Frankrig) er en fransk atletikudøver (sprinter/hækkeløber), der var en del af det franske stafethold, der vandt guld i 4 x 400 meter ved både VM på hjemmebane i Paris i 2003 og ved EM i Göteborg i 2006. Ved OL i Athen 2004 vandt han desuden bronze på 400 meter hæk-distancen.

Eksterne henvisninger 

 Info

Hækkeløbere fra Frankrig
Sprintere fra Frankrig
Jean Galfione

Jean Galfione (født 9. juni 1971 i Paris, Frankrig) er en fransk atletikudøver (stangspringer), der vandt guld i stangspring ved OL i Atlanta 1996. Han vandt desuden bronze i samme disciplin ved VM i Göteborg i 1995 og ved EM i både Helsingfors i 1994 og Budapest i 1998.

Eksterne henvisninger 

 Info

Stangspringere fra Frankrig
Personer fra Paris
Guy Drut

Guy Drut (født 6. december 1950 i Oignies, Frankrig) er en pensioneret fransk atletikudøver (hækkeløber), der vandt guld i 110 meter hæk ved OL i Montreal 1976. Fire år tidligere, ved OL i München vandt han sølv på samme distance.

Efter sit karrierestop gik Drut ind i politik, og har blandt andet fungeret som sportsminister i Frankrig mellem 1995 og 1997.

Eksterne henvisninger 

 Info 

Hækkeløbere fra Frankrig
Politikere fra Frankrig
Camp Rock

Camp Rock er en Disney Channel Original Movie, der havde premiere i 2008 på Disney Channel.

Handling 

Camp Rock handler om Mitchie Torres (Demi Lovato), som vil på musiklejren Camp Rock, men forældrene har ikke penge nok. En dag får moren job som kok på lejren, og Mitchie kommer med til nedsat pris.. Mitchie bliver venner med nogle snobber, men hun må lyve om sin mor for at blive i kliken. Hendes hemmelighed bliver afsløret, og hun bliver meget upopulær. Hun får en enkelt ven, som hedder Caitlyn. De to vil deltage i lejrens vigtigste konkurrence, The Final Jam. Tess, som er «lederen» af den snobbede klike, sniger sig ind i køkkenet og lægger sit værdifulde armbånd og beskylder Mitchie og hendes veninde for at have stjålet det. Derfor får Mitchie og veninden ikke lov til at være med i The Final Jam. 
Samitdig med alt dette er Shane Gray (Joe Jonas) fra det mega populøre band Connect 3 (Jonas Brothers) blevet sendt til Camp Rock, fordi han ikke kan finde ud af at opføre sig ordentligt. En dag hører han en pige synge en fantstisk sang, og han vil finde ud af hvem det er. Hvad han ikke ved, er at det er Mitchie der har sunget. Mitchie ved dog ikke, at han har hørt hende synge.
Mitchie og Caitlyn, som ikke må deltage i Fianl Jam, beslutter, at de vil optræde lige så snart konkurrencen er slut. Mitchie optræder med sangen, og Shane Gray hører det. De synger til sidst en duet/medley sammen.

Eksterne henvisninger 
 Official hjemmeside
 Dansk hjemmeside
 

Disney Channel Original Movies
Alain Bernard

Alain Bernard (født 1. maj 1983 i Aubagne, Frankrig) er en fransk svømmer, der igennem 2000'erne har vundet adskillige guldmedaljer i både OL- og VM-sammenhæng. Han har desuden gennem karrieren sat flere verdensrekorder i forskellige discipliner.

Bernard vandt ved OL i Beijing 2008 guld i 100 meter fristil og bronze i 50 meter fristil. Desuden var han en del af det franske stafethold der vandt sølv i 4 x 100 meter fristil. Ved VM tidligere på året i Eindhoven havde han vundet guld i både 50 og 100 meter fristil.

Eksterne henvisninger 

 Info 

Svømmere fra Frankrig